Užívanie antibiotika Znobact 500 mg počas tehotenstva.
Dobrý deň, pred pár dňami mi doktorka nasadila antibiotiká Znobact 500mg. V polovici liečby som však zistila, že som tehotná. Je bezpečne doužívanie tohto lieku alebo s liečbou radšej prestať? Za odpoveď ďakujem
Dobrý deň,
ďakujeme za Vašu otázku.
K dispozícii je obmedzené množstvo údajov o použití lieku Znobact u gravidných žien. Štúdie na zvieratách však nepreukázali škodlivé účinky na graviditu, embryonálny alebo fetálny vývoj, pôrod alebo postnatálny vývoj. Liek Znobact sa má predpisovať gravidným ženám iba vtedy, keď prínos prevažuje nad rizikami. Odporúčam Vám preto liečbu samovoľne neukončovať, kontaktovať čo najskôr predpisujúceho lekára a konzultovať uvedenú skutočnosť priamo s ním.
Prajem Vám pekný deň.
S pozdravom
PharmDr. Patrícia Čečková